da vi da de en en de de da da da da da da id en de da en da en en da da da da da en sv en en sv nb da de en fr da da en da da en fi da da da de nl da en
DRAMATISK EXIT FOR DAMERNE FRA POKALEN - Hafnia Floorball Club
Claus - 2. september 2016
Med masser af nye spillere på Hafnias damehold og de første indarbejdede øvelser, der skulle afprøves i kamp, stillede Hafnias damehold 9 spillere og Slagteren på mål til pokalkamp mod Hvidovre. Hvidovre kender vi som et ambitiøst og dygtigt hold, der forstår at bruge fysikken og bevæge sig for hinanden. Planen var derfor at få trænet vores defensiv rigtig godt til den kommende sæson og selvfølgelig prøve at drille Hvidovre lidt. Hvidovre stillede cirka 3 kæder og med egen boomblaster. De virkede tændte og klar til en sæson hvor de helt sikkert har store ambitioner. Efter nogle ganske få men gode skift og 3½ minutter inde i det man fristes til at kalde Davids kamp mod Goliat, laver en Hvidovrespiller en låsning på Anns arm og Anns skulder trækkes desværre af led, hvilket naturligvis er ekstremt smertefuldt. Når en skulder går af led forstrækkes eller overrives sener og ledbånd samt en masse små blodkar i skulderen, og en sådan skade giver som oftest et par uger med armen i slynge og herefter omkring 6 ugers genoptræning. Kampen stoppes naturligvis og vi tilkalder ambulance. Vi har ingen chance for at vide hvor lang tid der vil gå før ambulancen kommer. Vi kan ikke flytte Ann, der sidder på banden og holder på sin arm og klarer sig igennem smerten ved at sidde i samme stilling og skiftevis grine lidt og græde lidt og undskylde besværet, men HEY, helt ekstremt tapper var hun, og vi ved hun ikke er pivet!…. Hvidovre var utålmodige for at komme i gang og havde svært ved at forstå vi ikke kunne flytte Ann. Hafnias damer ville være nede på 8 markspillere og derved have svært ved at afprøve nogle af de aftalte ting og lave fornuftige udskiftninger, valgte holdet at trække sig fra resten af kampen. Hvidovre var naturligt nok skuffede over ikke at få lov at spille kampen, det forstår vi godt. Omvendt var Hafnia helt enige om at det ville have klædt Hvidovre med en lidt mere fairplay attitude i en situation som denne. Med Hvidovre ude af hallen satte holdet sig sammen om Ann og fik talt lidt ud om håndtering af situationen. Da ambulancen endelig kom og vi så hvor hurtigt redderne forstod, at Ann ikke kunne røres ej heller lægges på båre uden morfin, fik vi understreget at det var godt, at vi ikke forsøgte at flytte Ann eller på anden måde gøre noget for at få skulderen på plads. Med Ann af sted i ambulancen var det dermed exit i pokalturneringen og fokus rettes nu mod den kommende sæson. Vi undskylder for besværet til Hvidovres damer og fremmødte opbakning, men der kunne desværre ikke findes en anden løsning. Held og lykke videre i pokalturneringen.
Ida Ottesen, Hafnia FC
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club